**Łukasz Marek Fabiański** (\* 18. apríl 1985, Kostrzyn nad Odrą, Poľsko) je poľsky profesionálny futbalista, ktorý hráva na poste brankára v anglickom klube West Ham United.

Klubová kariéra
---------------

### Lech Poznan

Fabiański prešiel niekoľkými klubmi počas mládežníckej kariéry. V roku 2004 sa pripojil k Lechu Poznań. Za klub odohral iba jeden zápas a to v poľskom pohári. 

### Legia Varšava

V zime 2005 odišiel Fabiański do Legie Varšava. Zo začiatku zastával rolu dvojky, po odchode Artura Boruca do Celticu, však sezónu 2005/06 začal ako jednotka. V tíme debutoval 24. júla pri remíze 0:0 s Arkou Gdynia. V sezóne 2005/06 sa s tímom tešil zo zisku titulu v Ekstraklase. Fabiański odohral všetkých 30 zápasov v lige a inkasoval iba 17 gólov.

### Arsenal

V lete 2007 prestúpil Fabiański do londýnskeho Arsenalu v hodnote 2,1 miliónov libier. V klube debutoval 25. septembra pri víťazstve 2:0 nad Newcastlom United v ligovom pohári. Svoj debut v Premier League zažil 28. apríla 2008 pri výhre 6:2 nad Derby County. Vo svojej prvej sezóne odohral dokopy osem zápasov z toho tri v Premier League.

V sezóne 2007/08 zažil Fabiański dva nevydarené zápasy jeden v semifinále EFL Cupu kde Arsenal prehral s Tottenhamom 1:5. O druhý zlý moment v sezóne sa postaral v prvom zápase osemfinále Ligy majstrov UEFA 2007/08 pri prehre 1:2 kde chyboval pri oboch góloch súpera.

V sezóne 2010/11 dostal Fabiański väčší priestor aj v Premier League. V sezóne odohral dokopy 20 zápasov z toho 14 v lige.

V sezóne 2013/14 sa s Arsenalom tešil zo zisku FA Cupu keď vo finále zdolali Hull City 3:2 po predĺžení.

### Swansea City

Dňa 29. mája 2014 bolo oznámené, že Fabiański odíde do Swansea City ako voľný hráč po vypršaní zmluvy. O prestupe povedal: "Hlavným dôvodom, prečo som prišiel do Swansea, bolo to, že chcem byť brankárom číslo jeden. V klube debutoval 16. augusta pri výhre 2:1 nad Manchestrom United.

Dňa 7. decembra dostal Fabiański červenú kartu za faul na Diafru Sakho v zápase proti West Hamu United, jeho tím nakoniec prehral 1:3. Dňa 6. júla 2015 podpísal v tíme novú štvorročnú zmluvu.

V sezóne 2017/18 odohral všetkých 38 zápasov v Premier League a fanúšikovia ho zvolili za najlepšieho hráča sezóny. Napriek tomu sa klub umiestnil na 18. mieste a zostúpil do Championship.

### West Ham United

Dňa 20. júna 2018 prestúpil Fabiański do West Hamu United za 7 miliónov libier a podpísal trojročnú zmluvu. Fabiański sa stal prvým Poliakom v prvom tíme West Hamu. V tíme debutoval 12. augusta pri prehre 0:4 s Liverpoolom. Vo svojej prvej sezóne odohral všetky zápasy v Premier League a stal sa najlepším hráčom tímu. 

V marci 2021 predĺžil Fabiański zmluvu s West Hamom do júna 2022. Dňa 12. januára 2022 odohral svoj 300. zápas v Premier League pri víťazstve 2:0 nad Norwich City. Stal sa prvým poľským futbalistom v Premier League ktorému sa to podarilo. 

V sezóne 2022/23 sa s tímom z víťazstva v Konferenčnej lige UEFA keď vo finále zdolali Fiorentinu 2:1.

Reprezentačná kariéra
---------------------

Dňa 29. marca 2006 debutoval Fabiański v národnom tíme Poľska v priateľskom zápase proti Saudskej Arábii. 

Fabiański sa dostal do záverečnej nominácie na Majstrovstvá sveta vo futbale 2006 v Nemecku. Na turnaji bol až treťou voľbou za Arturom Borucom a Tomaszom Kuszczakom. Poľsko na turnaji skončilo v skupinovej fáze.

Fabiański bol členom záverečnej nominácie na EURO 2008. Na turnaji však opäť neodohral ani jeden zápas. Poľsko skončilo na turnaji už v skupine.

Fabiański kvôli zraneniu odmietol účasť na domácom EURE 2012 kde by bol v pozícii jednotky.

Fabiański bol členom záverečnej nominácie na EURO 2016. Na turnaji začal ako dvojka no po zranení Wojciecha Szczesneho v prvom zápase sa Fabiański stal jednotkou až do konca turnaja. Poľsko skončilo na turnaji vo štvrťfinále, v ktorom podľahlo Portugalsku, ktoré nakoniec vyhralo celý turnaj.

Fabiański bol členom konečnej nominácie na Majstrovstvá sveta vo futbale 2018 v Rusku. Na turnaji odohral posledný zápas v skupine proti Japonsku (1:0). Poliaci skončili na turnaji v skupine.

Fabiański sa objavil aj v záverečnej nominácie na EURO 2020, ale na turnaj neodohral ani jeden zápas.

V auguste 2021 oznámil Fabiański svoj koniec v reprezentačnom drese. Dňa 9. októbra odohral svoj posledný zápas v reprezentácii v kvalifikačnom zápase pri výhre 5:0 nad San Marínom.

Štatistiky kariéry
------------------

### Klubové

*K 10. septembru 2023*

Zápasy a strelené góly za kluby, v sezónach a súťažiach| Klub | Sezóna | Liga | Národný pohár | Ligový pohár | Európske súťaže | Iné | Celkom |
| --- | --- | --- | --- | --- | --- | --- | --- |
| Divízia | Zápasy | Góly | Zápasy | Góly | Zápasy | Góly | Zápasy | Góly | Zápasy | Góly | Zápasy | Góly |
| Lech Poznań | 2004/05 | Ekstraklasa | 0 | 0 | 1 | 0 | ― | ― | ― | 1 | 0 |
| Legia Varšava | 2005/06 | 30 | 0 | 0 | 0 | ― | 2**1** | 0 | ― | 32 | 0 |
| 2006/07 | 23 | 0 | 1 | 0 | ― | 6**2 1** | 0 | 1**3** | 0 | 31 | 0 |
| Celkom | 53 | 0 | 1 | 0 | ― | 8 | 0 | 1 | 0 | 63 | 0 |
| Arsenal | 2007/08 | Premier League | 3 | 0 | 0 | 0 | 5 | 0 | 0 | 0 | ― | 8 | 0 |
| 2008/09 | 6 | 0 | 6 | 0 | 3 | 0 | 3**2** | 0 | ― | 18 | 0 |
| 2009/10 | 4 | 0 | 2 | 0 | 2 | 0 | 2**2** | 0 | ― | 10 | 0 |
| 2010/11 | 14 | 0 | 0 | 0 | 1 | 0 | 5**2** | 0 | ― | 20 | 0 |
| 2011/12 | 0 | 0 | 2 | 0 | 3 | 0 | 1**2** | 0 | ― | 6 | 0 |
| 2012/13 | 4 | 0 | 0 | 0 | 0 | 0 | 1**2** | 0 | ― | 5 | 0 |
| 2013/14 | 1 | 0 | 6 | 0 | 2 | 0 | 2**2** | 0 | ― | 11 | 0 |
| Celkom | 32 | 0 | 16 | 0 | 16 | 0 | 14 | 0 | ― | 78 | 0 |
| Swansea City | 2014/15 | Premier League | 37 | 0 | 1 | 0 | 0 | 0 | ― | ― | 38 | 0 |
| 2015/16 | 37 | 0 | 0 | 0 | 0 | 0 | ― | ― | 37 | 0 |
| 2016/17 | 37 | 0 | 0 | 0 | 0 | 0 | ― | ― | 37 | 0 |
| 2017/18 | 38 | 0 | 0 | 0 | 0 | 0 | ― | ― | 38 | 0 |
| Celkom | 149 | 0 | 1 | 0 | 0 | 0 | ― | ― | 150 | 0 |
| West Ham United | 2018/19 | Premier League | 38 | 0 | 0 | 0 | 0 | 0 | ― | ― | 38 | 0 |
| 2019/20 | 25 | 0 | 1 | 0 | 0 | 0 | ― | ― | 26 | 0 |
| 2020/21 | 35 | 0 | 2 | 0 | 0 | 0 | ― | ― | 37 | 0 |
| 2021/22 | 37 | 0 | 0 | 0 | 0 | 0 | 1**1** | 0 | ― | 38 | 0 |
| 2022/23 | 36 | 0 | 1 | 0 | 0 | 0 | 0 | 0 | ― | 37 | 0 |
| Celkom | 171 | 0 | 4 | 0 | 0 | 0 | 1 | 0 | ― | 176 | 0 |
| Celkovo | 322 | 1 | 39 | 0 |  |  | 77 | 0 |  |  | 441 | 1 |

Poznámky
**1** Európska liga UEFA
**2** Liga majstrov UEFA
**3** Poľský superpohár
### Medzinárodné

*K 27. júnu 2023*

Zápasy a góly za národný tím| Národný tím | Rok | Zápasy | Góly |
| --- | --- | --- | --- |
| Poľsko | 2006 | 3 | 0 |
| 2007 | 3 | 0 |
| 2008 | 7 | 0 |
| 2009 | 3 | 0 |
| 2010 | 3 | 0 |
| 2011 | 3 | 0 |
| 2012 | 1 | 0 |
| 2014 | 1 | 0 |
| 2015 | 6 | 0 |
| 2016 | 10 | 0 |
| 2017 | 4 | 0 |
| 2018 | 6 | 0 |
| 2019 | 4 | 0 |
| 2020 | 3 | 0 |
| 2021 | 2 | 0 |
| Celkovo | 57 | 0 |

Úspechy hráča
-------------

**Legia Varšava**

* Ekstraklasa: 2005/06

**Arsenal**

* FA Cup: 2013/14

**West Ham United**

* Európska konferenčná liga UEFA: 2022/23

**Individuálne**

* Swansea City hráč sezóny: 2017/18
* Futbalista roka v Poľsku: 2018
* Hráč roka West Ham United: 2018/19

Referencie
----------

1. ↑   *Eight things you probably didn’t know about Lukasz Fabianski | West Ham United F.C.* [online]. www.whufc.com, [cit. 2023-09-10]. Dostupné online. (po anglicky)
2. ↑   Arsenal 3-2 Hull City. *BBC Sport*. Dostupné online [cit. 2023-09-10]. (po anglicky)
3. ↑   Fabianski leaves Arsenal for Swansea. *BBC Sport*. Dostupné online [cit. 2023-09-10]. (po anglicky)
4. ↑   Fabianski signs new Swansea contract. *BBC Sport*. Dostupné online [cit. 2023-09-10]. (po anglicky)
5. ↑   West Ham sign Fabianski from Swansea. *BBC Sport*. Dostupné online [cit. 2023-09-10]. (po anglicky)
6. ↑   Fabianski to stay with West Ham until 2022. *BBC Sport*. Dostupné online [cit. 2023-09-10]. (po anglicky)
7. ↑   *Łukasz Fabiański nie pojedzie na Euro 2012* [online]. Przegląd Sportowy Onet, [cit. 2023-09-10]. Dostupné online. (po poľsky)

Externé odkazy
--------------

* Łukasz Fabiański na Transfermarkt.com

Zdroj
-----

*Tento článok je čiastočný alebo úplný preklad článku Łukasz Fabiański na anglickej Wikipédii.*